**Arthur Asher Miller** (17.oktobar 1915 – 10.februar, 2005), bio je američki dramski pisac i esejista. Sa dramama *Svi moji sinovi (All My Sons)*, *Smrt trgovačkog putnika (Death of a Salesman)* i *Vještice iz Salema (The Crucible)*, stekao je kultno mjesto u američkom teatru.
Miller se često nalazio pod lupom javnosti, posebno tokom '40-tih, '50-tih i '60-tih godina 20.vijeka kada je svjedočio pred *Odborom za protiv američko djelovanje*, dobio Pulitzerovu nagradu za dramu i bio u braku sa Marilyn Monroe.

Biografija
----------

### Život i rana karijera

**Arthur Asher Miller** je rođen 17.oktobra 1915.godine u New Yorku, kao drugo od troje djece poljsko-jevrejskih imigranata, Isidore i Augusta Millera .Njegov otac, nepismeni ali dobro stojeći poduzetnik, bio je vlasnik dućana ženske odjeće u kojoj je zapošljavao 400 osoba. Porodica je živjela na Manhattnu. 1929. godine, nakon sloma berze na *Wall Streetu*, Millerovi su izgubili gotovo sve te se sele u Brooklyn gdje Miller radi kao dostavljač hljeba i pomaže porodici da sastavi kraj s krajem.Nakon što je 1932.godine završio srednju školu, radio je brojne bijedne poslove kako bi platio školovanje na koledžu.

Nakon što je na *Univerzitetu u Michigenu* počeo studirati žurnalistiku, Miller je radio kao reporter i noćni urednik studentskih novina *The Michigen Daily*. U ovom periodu nastao je njegov prvi rad *No Villain*.Poslije je promijenio studij, počeo studirati engleski jezik i dobio nagradu *Avery Hopwood* za *No Villaina*. Njegov prvi mentor bio je profesor Kenneth Rowe sa kojim je Miller zadržao jake veze tokom cijelog života. 

Miller je diplomirao 1938.godine, nakon čega se pridružio agenciji *Federal Theater Project*, osnovanoj u doba New Deal-a sa zadatkom da osigura posao pozorišnim radnicima. Nakon što je 1939.godine ova agencija zatvorena zbog straha Kongresa od upliva komunističkih ideja,Miller počinje sa radom na *Brooklyn Navy Yard*-u (luka u Brooklynu), pišući radio drame od kojih su neke emitirane na CBS-u. 

05.augusta 1940. vjenčao se sa svojom djevojkom iz koledža, *Mary Slattery*. Par je imao dvoje djece, Jane i Roberta. Robert, scenarist i reditelj, bio je producent film Vještice iz Salema (The Crucible), snimljenog 1996.godine.

1940.godine, Miller je napisao pozorišni komad *The Man Who Had All the Luck*, koji je izveden u New Jerseyu iste godine te dobio nacionalnu pozorišnu nagradu (Theatre Guild's National Award).Ipak, predstava je skinuta sa programa nakon samo četiri izvođenja.1946.godine, Millerova je predstava *Svi moji sinovi* (All My Sons), koju je započeo sa pisanjem 1941. bila pravi broadwayskih uspjeh sa kojom je dobio svoju prvu Tony nagradu za najboljeg autora i koja ga je konačno etablirala kao dramskog pisca.

1948. napisao je *Smrt trgovačkog putnika* koji se danas smatra klasičnim djelom svjetskog teatra.Djelo je svoju pozorišnu premijeru imalo 1949.godine u režiji Elia Kazana. Pokupilo je hvalospjeve kritike, osvojivši, između ostaloga, Tony nagradu za najboljeg autora te Pulitzerovu nagradu za dramu. Predstava je odigrana 742 puta.

Miller i Kazan, iako prijatelji, razišli su se nakon što je Kazan svjedočio pred *Odborom za protiv američko djelovanje* (odbor je imao prvenstveni cilj da se bori protiv simpatizera komunistočkog pokreta među umjetnicima) u kojem je optužio nekolicinu pozorišnih radnika da su pripadnici Komunističke partija.Kroz djelo Vještice iz Salema, Miller je uporedio rad ovog Odbora sa lovom na vještice. Vještice iz Salema, premijerno prikazane 1953.godine, predstavljaju najizvođenije djelo Arthura Millera po kojem je napisana i opera, za koju je Robert Ward dobio Pulitzerovu nagradu za muziku 1962.godine. Nedugo nakon premijere Vještica iz Salema, *Odbor za protiv američko djelovanje* odbilo je Milleru dati pasoš i time ga spriječilo da prisustvuje premijeri drame u Londonu 1954.godine.

U junu 1956. Miller je napustio svoju prvu suprugu *Mary Slattery* i vjenčao se sa Marilyn Monroe sa kojom se prvi put sreo u aprilu 1951.i sa kojom je od tada bio u stalnom kontaktu.Monroe je igrala glavnu ulogu u filmu *Neprilagođeni* *(The Misfits)* nastalom prema Millerovom scenariju. No film je bio apsolutni promašaj. Nekoliko mjeseci prije premijere, 1961. par se razveo a devetnaest mjeseci kasnije, Monroe je pronađena mrtva u svojoj kući od prevelike doze tableta koje je uzela. 

1962.Miller se vjenčao sa fotografkinjom *Inge Morath* sa kojom je imao dvoje djece: kćerku Rebbecu i sina Daniela rođenog sa Downovim sindromom. Daniel je kasnije smješten u specijalnu ustanovu, a na Millerovo insitiranje, isključen je iz njegovog privatnog života. Par je ostao zajedno sve do Ingine smrti 2002.Millerov zet, Daniel Day-Lewis, često je posjećivao Daniela te je kasnije uspio nagovoriti Millera da konačno posjeti svog odraslog sina.

### Kasnija karijera

1964.Miller je napisao pozorišni komad *After The Fall*, kao duboko lični pogled na brak sa Monroe. Izuzetnu popularnost izazvala je činjenica da je Marilyn Monroe prikazana kroz lik Maggie.1965.izabran je za prvog američkog predsjednika Međunarodnog PEN Centra, na čijem je čelu ostao četiri godine.U ovom periodu Miller je napisao poznatu porodičnu dramu *The Price* koja slovi za njegovo najuspješnije djelo nakon *Smrti trgovačkog putnika*.

1969. Millerova djela su zabranjena u Sovjetskom Savezu zbog učešća u kampanji za oslobađanje disidentskih pisaca. Tokom '70-tih, Miller je proveo mnogo vremena eksperimentirajući sa teatarskim prikazima. Međutim oba njegova poznata rada, komedija *The Creation of the World and Other Business* te muzička adaptacija drame *Up from Paradise*, doživjela su komercijalni debakl i hladan prijem kritike.

1983. Miller putuje u Kinu kako bi producirao i režirao *Smrt trgovačkog putnika* u Narodnom pozorištu u Pekingu. Predstava je doživjela veliki uspjeh u Kinite 1984. objavljuje knjigu o svom kineskom iskustvu pod nazivom *Trgovački putnik u Pekingu*. 1987.objavljeno je njegovo autobiografsko djelo *Timebends* u kojem je Miller progovorio o do tada nepoznatim detaljima iz života sa Monoroe.Tokom ranih '90-tih, Miller je napisao tri pozorišna komada: *The Ride Down Mt.Mogan* (1991), *Tha Last Yankee* (1992) i *Broken Glass* (1994). 

Millerova spisateljska karijera trajala je gotovo sedam decenija i u momentu smrtu Miller je smatran za jednog od najvećih dramskih pisaca 20.vijeka.Nakon smrti, počast su mu odali mnogi glumci, reditelji i producent i nazvavši ga posljednjim velikim praktičarem američke pozornice. 

*Christopher Bigsby* napisao je knjigu *Arthur Miller: The Definitive Biography*, zasnovanu na kutijama materijala kojeg mu je predao Miller neposredno prije smrti, 2005.godine. Knjiga je objavljena u novembru 2008. a imala je cilj otkriti neobjavljene radove u kojima Miller napada nepravde američkog rasizma mnogo prije nego je to učino pokret za građanska prava.

Najpoznatije drame Arthura Millera
----------------------------------

* Svi moji sinovi *(All My Sons)*(1947)
* Smrt trgovačkog putnika *(Death of a Salesman)* (1949)
* Vještice iz Salema *(The Crucible)*(1953)
* Pogled s mosta *(A View from the Bridge)*(1955)
* Poslije pada *(After the Fall)*(1964)

Izvori
------

1. ↑  "Arthur Miller Files". University of Michigan
2. 1 2  The Times Arthur Miller Obituary, (London: The Times, 2005)
3. ↑  Life before and after Marilyn
4. ↑  Fred M. "ABOUT EDUCATION; Personal Touch Helps", The New York Times, 01.01.1980.
5. ↑  "A Brief Chronology of Arthur Miller's Life and Works". The Arthur Miller Society
6. ↑  "Robert A. Miller's IMDB profile". Internet Movie Database
7. ↑  W. E. Bigsby (2005). Arthur Miller: A Critical Study. Cambridge University Press. p. 301. ISBN 978-0-521-60553-3
8. ↑  Scott (January 2008). "The very strange life of reclusive superstar Daniel Day-Lewis". London: Daily Mail
9. ↑  "Arthur Miller Files 60s70s80s". University of Michigan
10. ↑  "Arthur Miller Returns to Genesis for First Musical". www.nytimes.com
11. ↑  "UP FROM PARADISE – Review – Theater – New York Times". theater2.nytimes.com
12. ↑  Alberge (2008-03-07). "Unseen writings show anti-racist passions of young Arthur Miller". London: The Times

| * p
* r
* u
Djela čiji je autor Arthur Miller |
| --- |
| Drame | 
* *No Villain*
* *They Too Arise*
* *Honors at Dawn*
* *The Golden Years* (radio-drama)
* *That They May Win* (jednočinka)
* *The Man Who Had All the Luck*
* *All My Sons*
* *Death of a Salesman*
* *An Enemy of the People*
* *The Crucible*
* *A View from the Bridge*
* *A Memory of Two Mondays*
* *The Misfits*
* *After the Fall*
* *Incident At Vichy*
* *The Price*
* *The Creation of the World and Other Business*
* *The Archbishop's Ceiling*
* *The American Clock*
* *Up from Paradise*
* *Elegy for a Lady*
* *Some Kind of Love Story*
* *Everybody Wins*
* *The Last Yankee*
* *The Ride Down Mt. Morgan*
* *Broken Glass*
* *Mr. Peters' Connections*
* *Resurrection Blues*
* *Finishing the Picture*

 |
| Romani | 
* *Focus*
* *Homely Girl: A Life*

 |
| Priče | 
* *The Misfits* (novela i scenario)
* *I Don't Need You Anymore* (zbirka priča)
* *Presence: Stories* (zbirka priča)

 |
| Publicistika | 
* *Situation Normal*
* *In Russia*
* *In the Country*
* *Chinese Encounters*
* *Salesman in Beijing*
* *Timebends* (autobiografija)

 |

| * p
* r
* u
Autori dobitnici Pulitzerove nagrade za dramu |
| --- |
| 1918–1925 | 
* Jesse Lynch Williams (1918)
* Eugene O'Neill (1920)
* Zona Gale (1921)
* Eugene O'Neill (1922)
* Owen Davis (1923)
* Hatcher Hughes (1924)
* Sidney Howard (1925)

 |
| 1926–1950 | 
* George Kelly (1926)
* Paul Green (1927)
* Eugene O'Neill (1928)
* Elmer Rice (1929)
* Marc Connelly (1930)
* Susan Glaspell (1931)
* George S. Kaufman / Morrie Ryskind / Ira Gershwin (1932)
* Maxwell Anderson (1933)
* Sidney Kingsley (1934)
* Zoe Akins (1935)
* Robert E. Sherwood (1936)
* Moss Hart / George S. Kaufman (1937)
* Thornton Wilder (1938)
* Robert E. Sherwood (1939)
* William Saroyan (1940)
* Robert E. Sherwood (1941)
* Thornton Wilder (1943)
* Mary Chase (1945)
* Russel Crouse / Howard Lindsay (1946)
* Tennessee Williams (1948)
* Arthur Miller (1949)
* Richard Rodgers / Oscar Hammerstein II / Joshua Logan (1950)

 |
| 1951–1975 | 
* Joseph Kramm (1952)
* William Inge (1953)
* John Patrick (1954)
* Tennessee Williams (1955)
* Albert Hackett / Frances Goodrich (1956)
* Eugene O'Neill (1957)
* Ketti Frings (1958)
* Archibald MacLeish (1959)
* Jerome Weidman / George Abbott / Jerry Bock / Sheldon Harnick (1960)
* Tad Mosel (1961)
* Frank Loesser / Abe Burrows (1962)
* Frank D. Gilroy (1965)
* Edward Albee (1967)
* Howard Sackler (1969)
* Charles Gordone (1970)
* Paul Zindel (1971)
* Jason Miller (1973)
* Edward Albee (1975)

 |
| 1976–2000 | 
* Michael Bennett / Nicholas Dante / James Kirkwood, Jr. / Marvin Hamlisch / Edward Kleban (1976)
* Michael Cristofer (1977)
* Donald L. Coburn (1978)
* Sam Shepard (1979)
* Lanford Wilson (1980)
* Beth Henley (1981)
* Charles Fuller (1982)
* Marsha Norman (1983)
* David Mamet (1984)
* James Lapine / Stephen Sondheim (1985)
* August Wilson (1987)
* Alfred Uhry (1988)
* Wendy Wasserstein (1989)
* August Wilson (1990)
* Neil Simon (1991)
* Robert Schenkkan (1992)
* Tony Kushner (1993)
* Edward Albee (1994)
* Horton Foote (1995)
* Jonathan Larson (1996)
* Paula Vogel (1998)
* Margaret Edson (1999)
* Donald Margulies (2000)

 |
| 2001–2023 | 
* David Auburn (2001)
* Suzan-Lori Parks (2002)
* Nilo Cruz (2003)
* Doug Wright (2004)
* John Patrick Shanley (2005)
* David Lindsay-Abaire (2007)
* Tracy Letts (2008)
* Lynn Nottage (2009)
* Tom Kitt / Brian Yorkey (2010)
* Bruce Norris (2011)
* Quiara Alegría Hudes (2012)
* Ayad Akhtar (2013)
* Annie Baker (2014)
* Stephen Adly Guirgis (2015)
* Lin-Manuel Miranda (2016)
* Lynn Nottage (2017)
* Martyna Majok (2018)

 |

| * p
* r
* u
Emmy za scenario miniserije, TV filma ili specijalne igrene TV emisije |
| --- |
| 
* Michael Mann and Patrick Nolan (1979)
* David Chase (1980)
* Arthur Miller (1981)
* Barry Morrow (1982)
* Marshall Herskovitz i Edward Zwick (1983)
* William Hanley (1984)
* Vickie Patik (1985)
* Ron Cowen, Daniel Lipman, Sherman Yellen i David Butler (1986)
* Kenneth Blackwell, Tennyson Flowers i Richard Friedenberg (1987)
* William Hanley (1988)
* Ron Hutchison, Abby Mann i Robin Vote (1989)
* Terrence McNally (1990)
* Andrew Davies (1991)
* Joshua Brand i John Falsey (1992)
* Jane Anderson (1993)
* Bob Randall (1994)
* Alison Cross (1995)
* Simon Moore (1996)
* Horton Foote (1997)
* Kario Salem (1998)
* Ann Peacock (1999)
* David Mills i David Simon (2000)
* Loring Mandel (2001)
* Larry Ramin i Hugh Whitemore (2002)
* William H. Macy i Steven Schachter (2003)
* Tony Kushner (2004)
* Christopher Markus i Stephen McFeely (2005)
* Richard Curtis (2006)
* Frank Deasy (2007)
* Kirk Ellis (2008)
* Andrew Davies (2009)
* Adam Mazer (2010)
* Julian Fellowes (2011)
* Danny Strong (2012)
* Abi Morgan (2013)
* Steven Moffat (2014)
* Jane Anderson (2015)
* D.V. DeVincentis (2016)
* Charlie Brooker (2017)
* William Bridges i Charlie Brooker (2018)
* Craig Mazin (2019)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 44302716
* LCCN: n79045521
* ISNI: 0000 0001 2130 2540
* GND: 118582496
* SELIBR: 77080
* SUDOC: 027029832
* BNF: cb11916126g (podaci)
* BIBSYS: 90079562
* NLA: 35352207
* NDL: 00450041
* NKC: jn19990005721
* BNE: XX1721508
* CiNii: DA00114575
* CONOR.SI: 5310819
* NSK: 000065402

 |


***Arthur Miller*** na Wikimedijinoj ostavi